สโมสรฟุตบอลลิเวอร์พูล เป็นสโมสรฟุตบอลในอังกฤษ ตั้งอยู่ที่เมืองลิเวอร์พูล มณฑลเมอร์ซีไซด์ ก่อตั้งเมื่อปี 1892 หลังเกิดความขัดแย้งระหว่างคณะกรรมการของเอฟเวอร์ตันกับจอห์น โฮลดิง ประธานสโมสรและเจ้าของสนามเหย้า แอนฟิลด์ ความขัดแย้งระหว่างทั้งสองฝ่ายในเรื่องค่าเช่าส่งผลให้ เอฟเวอร์ตัน ย้ายจากแอนฟิลด์ไปกูดิสันพาร์ก ทำให้สนามแอนฟิลด์ไม่มีผู้ใช้งาน โฮลดิงจึงก่อตั้งสโมสรฟุตบอลลิเวอร์พูลเพื่อลงเล่นในสนามแอนฟิลด์ ลิเวอร์พูลชนะเลิศ เฟิร์สดิวิชัน ครั้งแรกในปี 1901 ตั้งแต่นั้นมา สโมสรชนะเลิศลีกสูงสุดอีก 18 ครั้ง , เอฟเอคัพ 7 ใบและฟุตบอลลีกคัพ 8 ใบ สโมสรยังครองตำแหน่งเป็นผู้ชนะเลิศรายการฟุตบอลยุโรปมากที่สุดในอังกฤษถึง 6 ครั้ง โดยชนะเลิศ &lt;a href="%E0%B8%A2%E0%B8%B9%E0%B8%9F%E0%B9%88%E0%B8%B2%E0%B9%81%E0%B8%8A%E0%B8%A1%E0%B9%80%E0%B8%9B%E0%B8%B5%E0%B8%A2%E0%B8%99%E0%B8%AA%E0%B9%8C%E0%B8%A5%E0%B8%B5%E0%B8%81"&gt;ยูโรเปียนคัพ/ยูฟ่าแชมเปียนส์ลีก&lt;/a&gt; ในปี 1977, 1978, 1981, 1984, 2005 และ 2019 สโมสรเป็นหนึ่งในยี่สิบสองผู้ก่อตั้ง พรีเมียร์ลีก ในปี 1992